**«ҚОҢЫРӨЛЕҢ»**

Молдақұл Ғани, ЭЭк-21-8 студенті

Жетекші: доцент С.Х.Байдильдина

Қоңырөлең нағашымның ауылы,

Мекендеген 4 ақшаның қауымы.

Төбесіне көтереді жиен деп,

Анашымның туыстары бауыры.

Еркелесем еркелігім өтімді,

Бірі қағып көрген емес бетімді.

Қоңырөлең ауылымның самалы,

Анашымның алақаны секілді.

Сылдыр-сылдыр көктерегі ағады,

Сыңғырынан жаным ләззат табады.

Ай-нұры мен арқаның бір сәлемі,

Ұйқыдағы ару күліп қарады.

Ауыл шеті ақ бас шилер өрімдей,

Мүмкін емес өту көңілің бөлінбей.

Жанға жайлы өлең сөзбен көз тартып,

Ырғалады өлең шөбі өрімдей

Ел мен жерге берекелі күй еніп,

Жасап жатқан ата жұртқа иелік.

Қоңырөлең жатыр міне жамбастап,

Қату тауға арқасымен сүйеніп.

Жайылым қылып бетегелі қырқаны,

Күнде күліп ата тұғын нұр-таңы.

Қара қойы өрісінде өгіздеп,

Өсіп жатыр Қожбанбет би ұрпағы!